Stordalen åpnet millionfesten med støtte til bøndene
Rundt 300 gjester er invitert til gigafesten på Frogner i Oslo. Etter hva VG Nett erfarer svir Stordalen av flere millioner kroner på gildet i kveld. - Bli med på hopping i høyet, et solid bondegilde og kanskje en liten rævkrok eller to, skriver Stordalen i invitasjonen. Fasaden på Choice-hovedkontoret er for anledningen bygget om til en låve, og jordbruksredskaper pryder plassen. For anledningen: Storbonde Stordalen og konen Gunnhild er ventet på sykkel til gards. Ved 18.40-tiden ankom Petter Stordalen og kona Gunhild til festen på en tandemsykkel. Stordalen startet med å gi sin fulle støtte til bøndenes kamp for bedre lønninger. - Det er viktig med kortreist mat og jeg støtter bøndene i den kampen som de kjemper. Bøndene er viktige for norsk kultur og har vært viktige for det samfunnet vi kjenner i Norge i dag, Stordalen. - Blir det bonderomantikk her i kveld? - Det blir både hopping i høyet og bonderomantikk. Men selv om det er ordentlig bondefest, så blir det ikke hjemmebrent, sier Stordalen.
Petter Stordalen flørter med norsk landbruk. Onsdag kveld inviterer han til en real bondefest.